**Kreds 57 Ferslev-Skibby**

**Referat af bestyrelsesmøde**

**D.28.06.2021. kl.19:00.**

**I klubhuset.**

**Til stede: Hanne Schneider (HS) (gymnastik), Birthe Moberg (BM), Flemming Sørensen (FS), Kjeld Andersen (KA)**

**Referent KA**

1. **Godkendelse af dagsorden.**

**Godkendt**

1. **Godkendelse af referat fra 26.maj 2021.**

**Godkendt**

1. **Siden sidst****.**

**Intet ud over det, der kommer ind under øvrige punkter.**

1. **Generalforsamling d.18.september.**

**Det blev besluttet at fejre foreningens 125 år jubilæum i forlængelse af GF d.18/9.**

**Tidsplan:**

**11.00 Generalforsamling,**

**13.00 Fællesspisning. FS står for at producere flæskestegssandwich. Der er tilmelding til spisningen.**

**14.00 Fejring af jubilæum. BM har været i kontakt med Grethe Olsen, Frederikssund Børne Teater. Der arbejdes på at få dem ud med en forestilling. Eftermiddagens programtider vil afhænge af, hvornår de evt. vil kunne optræde.**

**Efterfølgende en reception i klubhuset.**

**Kaffe/the, øl/sodavand, chips, kage.**

**Afdelingerne opfordres til at være til stede og præsentere deres respektive aktiviteter.**

**Vi inviterer via FB, hjemmesiden og med annonce samt pressemeddelelse i lokalavisen. KA kontakter DGI for at høre om der er mulighed for via deres netværk at invitere naboforeningerne.**

**Vi mødes til oprydning/klargøring i klubhuset d.17/9 kl.15.**

**FS sørger for at indrykke annonce for både generalforsamling med oplysning tilmelding til fællesspisning samt jubilæumsfejringen i god tid inden d.18/9.**

1. **Klubhus og de grønne områder. Herunder problemerne med knallertkørsel o.a.**

**Der har igen været tilløb til hærværk ved klubhuset: væltet affaldscontainer og knallert hjulspor på både fodbold- og petanque-bane. KA har været i kontakt med kommunens ”Gadeteam”. De vil jævnligt ligge vejen forbi Ferslev fremover.**

**Det kunne overvejes at prøve at indgå i en dialog med de unge. Måske med en snak om muligheden af at lave en knallertbane på den gamle boldbane.**

**Der er observeret periodisk meget stort vandforbrug i klubhuset. Problemet skyldes sandsynligvis at wc’et på toilette i det venstre omklædningsrum har tendens til at løbe efter brug, og at varmtvandshanen på toilette i det højre omklædningsrum kræver et ekstra ”vrid”, når den skal lukkes. Kommunens pedel er blevet gjort opmærksom på de mulige kilder til vandspild, og han følger op på det.**

1. **Arrangementer i 2.halvår 2021 samt vinteren ’21/’22. Herunder 125års jubilæum.**

**Vi satser på Halloween og juletræsfest.**

**Der skal også afholdes en reception for Britta Isaksen. Den har været udsat flere gange pgra. Coronasituationen. Der satses nu på, at det gennemføres til efteråret. En fredag eftermiddag.**

**Vedr. 125års jubilæum; se pkt.4.**

1. **Økonomi herunder ny struktur for Nordea-konti i afdelingerne.**

**BM har langt om længe fået kontakt til en medarbejder i Nordea, der ved noget om flerstrengede foreninger. Kravene til hvidvaskningsreglerne gør, at alle konti i foreningen skal have tilknyttet et cvr-nr. samt, at de respektive bestyrelses-/ udvalgs-medlemmer skal legitimere sig. En fælles løsning for foreningen vil være, at samtlige konti bliver registreret som hovedforeningens og, at hovedbestyrelsen derefter giver en økonomiansvarlig fra hvert udvalg fuldmagtsadgang til afdelingens konto.**

**Fordelen vil være at vi fremover kun skal betale et samlet administrationsgebyr på kr.1000,- pr. år til Nordea, og ikke som der ellers var lagt op til, at hver afdeling skulle betale 1000,- pr. år. Gymnastik, Skydning, Badminton, Petanque og hovedkassen har allerede sagt ja til at være med i ordningen. Hvis andre afdelinger vil være med skal de kontakte BM snarest.**

1. **Nyt fra afdelingerne.**

**Skydning: Der holdes 3 ugers sommerferie, hvorefter der atter vil være tilbud om skydningen for ungdomsskytterne.**

**Volleyball: Beachvolleybane er blevet gjort sommerklar og må bruges af alle.**

**Badminton: Der har været en henvendelse om at spille hockey i gymnastiksalen i Ferslev. Da badminton allerede har investeret i en del af hockeyudstyret, bliver det denne afdeling, der i første omgang prøver at får gang i aktiviteten.**

**Gymnastik: Arbejdsgruppen holder møde midt i juli ang. den nye sæson. Der er udsendt et nyhedsbrev til medlemmerne samt lagt referat af seneste møde på hjemmesiden. Der mangler stadig instruktører til den nye sæson. OK sponsoratet gav kr.1517,- i første ½ år 2021, og det selvom at sponsoratet er opsagt fra foreningens side.**

**Fodbold: Der planlægges opstart efter sommerferien.**

**Det blev overvejet hvorvidt en annonce i lokalavisen for foreningens tilbud ville være relevant inden opstart af næste vintersæson. Det bedste svar lige nu; ”måske” !**

1. **Åben for tilføjelser.**
2. **Eventuelt, herunder fastsættelse af dato for næste møde.**

**Fjordlandsspejderne vil gerne have et møde med Kreds 57 ang. fællesbrug af de grønne områder ved klubhuset.**

**En opdatering af hjemmesiden blev vendt. Alle afdelinger opfordres til se kritisk på det materiale, de har liggende. Noget er tydeligvis forældet. Det giver et dårlig indtryk, når man som ny besøgende kommer ind på siden.**

**KA takkede for opmærksomheden i anledning af hans 60 års fødselsdag.**

**Hovedbestyrelsen holder et planlægningsmøde i starten af august vedr. generalforsamling og jubilæum. Dato fastsættes senere.**